DA Den Europæiske Unions Tidende L 185/15

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html

Regulativ nr. 31 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af halogen sealed-beam-forlygter (HSB) til motordrevne køretøjer, som afgiver europæisk asymmetrisk nærlys og/eller fjernlys

Revision 2

Omfattende al gældende tekst frem til:

Supplement 7 til ændringsserie 02 — ikrafttrædelsesdato: 15. oktober 2008

INDHOLDSFORTEGNELSE

REGULATIV

1. Anvendelsesområde

2. Definitioner

3. Ansøgning om godkendelse

4. Mærkning

5. Godkendelse

6. Generelle forskrifter

7. Nominelle værdier og prøvningsværdier

8. Belysningsstyrke

9. Farve

10. Måling af ulempe

11. Produktionens overensstemmelse

12. Sanktioner i tilfælde af produktionens manglende overensstemmelse

13. Ændring af en type halogen sealed beam-forlygteenhed (HSB-enhed) og udvidelse af godkendelsen

14. Endeligt ophør af produktionen

15. Overgangsbestemmelser

16. Navne og adresser på tekniske tjenester, som er ansvarlige for udførelse af godkendelsesprøvningen, og på de administrative myndigheder

BILAG

Bilag 1 — Meddelelse om godkendelse, udvidelse, nægtelse eller inddragelse af godkendelse eller endeligt ophør af produktionen af en type halogen sealed beam-forlygteenhed (HSB-enhed) i henhold til regulativ nr. 31

Bilag 2 — Eksempler på udformning af godkendelsesmærker

Bilag 3 — Elektriske tilslutninger for HSB-enheder

Bilag 4 — Måleskærm

Bilag 5 — Mindstekrav til metoder til kontrol af produktionens overensstemmelse

Bilag 6 — Prøvning for stabilitet af fotometriske præstationer af forlygter i brug

Bilag 7 — Forskrifter for lygter med lygteglas af plast — prøvning af lygteglas eller materialeprøver samt af komplette lygter

Bilag 8 — Mindstekrav til prøvetagning ved en inspektør

1. ANVENDELSESOMRÅDE (1)

Dette regulativ finder anvendelse på forlygter til køretøjer i klasse M, N, O og T (2).

2. DEFINITIONER

I dette regulativ forstås ved:

2.1. »Halogen sealed-beam forlygteenhed« (herefter benævnt »HSB-enhed«): en forlygte, hvis komponenter, herunder en reflektor af glas, metal eller andet materiale, et optisk system og en eller flere halogene lyskilder, udgør et hele, der ikke kan skilles ad, uden at hele enheden bliver fuldstændig ubrugelig. Sådanne enheder inddeles i følgende kategorier: 2.1.1. »kategori 1«, hvis de kun afgiver fjernlys 2.1.2. »kategori 21«, hvis de kun afgiver nærlys 2.1.3. »kategori 22«, hvis de efter brugerens valg afgiver enten fjernlys eller nærlys.

2.2. »Lygteglas«: forlygtens (enhedens) yderste del, som afgiver lys gennem den lysende overflade

2.3. »Coating«: et eller flere produkter, som er påført i et eller flere lag på ydersiden af lygteglasset

2.4. »Forskellig typer af HSB-enheder«: enheder, som er forskellige på væsentlige punkter som: 2.4.1. fabriks- eller varemærke 2.4.2. det optiske systems kendetegn 2.4.3. montering eller afmontering af komponenter, som under funktion er i stand til at ændre de optiske virkninger ved refleksion, brydning, absorption og/eller deformation. Montering eller afmontering af filtre, der alene har til formål at ændre lysstrålens farve men ikke lysfordelingen, betragtes ikke som en ændring af typen 2.4.4. den nominelle spænding 2.4.5. glødetrådens eller glødetrådenes form 2.4.6. den frembragte lysstråles art (nærlys eller fjernlys eller både nær- og fjernlys) 2.4.7. de materialer, som lygteglassene og eventuel coating består af.

2.5. »Farven af det lys, som anordningen afgiver.« Definitionerne på farven af det afgivne lys i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

3. ANSØGNING OM GODKENDELSE

3.1. Ansøgningen om godkendelse skal indgives af indehaveren af fabriks- eller firmamærket eller af dennes bemyndigede repræsentant. I ansøgningen skal angives: 3.1.1. om HSB-enheden er bestemt til at afgive både fjernlys og nærlys eller kun fjernlys eller nærlys; 3.1.2. hvis HSB-enheden er bestemt til at afgive nærlys, om den er bestemt for både venstre- og højrekørsel eller kun enten venstre- eller højrekørsel

3.2. Hver ansøgning om godkendelse skal være ledsaget af: 3.2.1. tegninger i tre eksemplarer, som er tilstrækkeligt detaljerede til, at typen kan identificeres, og som viser HSB-enheden forfra (i givet fald med detaljer af lygteglassets støbning) samt i tværsnit; også glødetråd(e) og skærm(e) skal være vist på tegningerne i målestoksforhold 2:1 set både forfra og fra siden; tegningen skal vise den påtænkte placering af godkendelsesnummer og tillægssymboler i forhold til cirklen i godkendelsesmærket 3.2.2. en kortfattet teknisk beskrivelse 3.2.3. prøvemateriale som følger: 3.2.3.1. til godkendelse af HSB-enheder, der afgiver ufarvet lys: fem prøveeksemplarer 3.2.3.2. til godkendelse af HSB-enheder, som afgiver farvet lys: to prøveeksemplarer, som afgiver farvet lys, samt fem prøveeksemplarer, som afgiver hvidt lys og kun adskiller sig fra den ansøgte type ved, at lygteglas eller filter er ufarvet. 3.2.3.3. for HSB-enheder, som afgiver farvet lys, og som kun adskiller sig fra enheder med ufarvet lys for så vidt angår farven af det lys, der afgives, gælder det, hvis de allerede har opfyldt kravene i punkt 6, 7 og 8 nedenfor, at det kun er nødvendigt at indsende ét prøveeksemplar af enheden med farvet lys, der skal prøves i henhold til punkt 9 nedenfor. 3.2.4. Til afprøvning af det plastmateriale, som lygteglasset er fremstillet af: 3.2.4.1. tretten lygteglas. 3.2.4.1.1. seks af disse lygteglas kan erstattes af seks materialeprøver, som måler mindst 60 × 80 mm og har flad eller konveks ydre overflade og i midten et omtrent fladt areal (krumningsradius mindst 300 mm), som måler mindst 15 × 15 mm. 3.2.4.1.2. Hver(t) sådan(t) lygteglas eller materialeprøve skal være fremstillet ved den metode, som vil blive anvendes til massefabrikation. 3.2.4.2. en reflektor, hvorpå lygteglassene kan monteres efter fabrikantens anvisninger.

3.3. De materialer, der er anvendt til lygteglas og eventuel coating skal, hvis de allerede er afprøvet være ledsaget af prøverapporten over egenskaberne af sådanne materialer og coating.

3.4. Den kompetente myndighed skal verificere, at der findes tilstrækkelige ordninger til sikring af en effektiv kontrol af produktionens overensstemmelse, før typegodkendelse meddeles.

4. MÆRKNING (3)

4.1. HSB-enheder, som forelægges til godkendelse, skal være påført ansøgerens firmanavn eller mærke.

4.2. De skal på lygteglasset omfatte et areal af tilstrækkelig størrelse til anbringelse af godkendelsesmærket og de i punkt 5 nedenfor foreskrevne tillægssymboler; dette areal skal vises på de i punkt 3.2.1 ovenfor omhandlede tegninger.

4.3. På lygteglasset eller på husetskal de være påført den nominelle spænding og det nominelle wattforbrug af fjernlysglødetråden efterfulgt af det nominelle wattforbrug af nærlysglødetråden, hvis relevant.

5. GODKENDELSE

5.1. Generelt

5.1.1. Er dette regulativs forskrifter opfyldt af alle de i henhold til punkt 3 ovenfor indleverede prøveeksemplarer af en type HSB-enhed, meddeles godkendelse.

5.1.2. Når sammenbyggede, kombinerede eller i hinanden indbyggede lygter opfylder forskrifterne i flere end ét regulativ, kan der påføres ét enkelt internationalt godkendelsesmærke, forudsat at hver enkel af de sammenbyggede, kombinerede eller i hinanden indbyggede lygter opfylder de forskrifter, som finder anvendelse på den.

5.1.3. Hver godkendt type tildeles et godkendelsesnummer. De første to cifre (i øjeblikket 02) angiver den serie ændringer, som omfatter de seneste vigtige tekniske ændringer af regulativet på godkendelsens udstedelsestidspunkt. Samme aftalepart kan ikke tildele samme nummer til en anden type HSB-enhed, som er omfattet af dette regulativ, bortset fra udvidelse af godkendelsen til en anordning, som afviger alene hvad angår farven af det udsendte lys.

5.1.4. Underretning om godkendelse, udvidelse, nægtelse eller inddragelse af en godkendelse, eller endeligt ophør af produktionen af en type optiske enheder i henhold til dette regulativ, skal gives parterne i 1958-overenskomsten om dette regulativ ved brug af en formular svarende til modellen i bilag 1.

5.1.5. Hver forlygte, som er i overensstemmelse med en type HSB-enhed, som er godkendt i henhold til dette regulativ, skal ud over det i punkt 4.1 foreskrevne mærke påføres et godkendelsesmærke, som svarer til beskrivelsen i punkt 5.2 og 5.3 nedenfor, på de i punkt 4.2 ovenfor omhandlede arealer.

5.2. Godkendelsesmærkets opbygning

Godkendelsesmærket består af:

5.2.1. et internationalt godkendelsesmærke, der omfatter: 5.2.1.1. en cirkel, hvori er anbragt bogstavet »E«, efterfulgt af kendingsnummer for det land, der har foretaget godkendelsen (4). 5.2.1.2. det i punkt 5.1.3 ovenfor foreskrevne godkendelsesnummer

5.2.2. følgende tillægssymbol(er): 5.2.2.1. På optiske HSB-enheder, som alene opfylder forskrifterne for venstrekørsel, en vandret pil, der for en iagttager vendt mod den optiske HSB-enhed peger mod højre, dvs. mod den side af vejen, hvor der køres 5.2.2.2. på optiske HSB-enheder, der opfylder dette regulativs forskrifter alene hvad angår nærlyset, bogstaverne »HSC« 5.2.2.3. på optiske HSB-enheder, der opfylder dette regulativs forskrifter alene hvad angår fjernlyset, bogstaverne »HSR« 5.2.2.4. på optiske HSB-enheder, der opfylder dette regulativs forskrifter hvad angår både nær- og fjernlyset, bogstaverne »HSCR« 5.2.2.5. på optiske HSB-enheder, der opfylder dette regulativs forskrifter med hensyn til fjernlyset, en angivelse af største lysstyrke i form af et referencemærke, som defineret i 8.3.2.1.2 nedenfor, i nærheden af cirklen rundt om bogstavet »E«. 5.2.2.6. på HSB-enheder med lygteglas af plast, bogstaverne »PL«, som påføres nær de symboler, som foreskrives i punkt 5.2.2.3 til 5.2.2.5 ovenfor. 5.2.2.7. de to cifre i godkendelsesnummeret (i øjeblikket 02), som angiver den serie ændringer, som omfatter de seneste vigtige tekniske ændringer af regulativet på godkendelsens udstedelsestidspunkt, og om nødvendigt kan den påkrævede pil være angivet nær ovenstående tillægssymboler. 5.2.2.8. I hvert tilfælde skal den pågældende arbejdsfunktion i henhold til punkt 1.1.1.1 i bilag 6 og de(n) tilladte spænding(er) i henhold til punkt 1.1.1.2 i bilag 6 være fastlagt på godkendelsesattesterne og på de anmeldelsesformularer, som fremsendes til de stater, som er parter i aftalen og anvender dette regulativ. I de pågældende tilfælde skal anordningen være mærket som følger: På enheder, som opfylder forskrifterne i dette regulativ og er konstrueret således, at nærlysets glødetråd ikke tænder samtidig med nogen anden lygtefunktion, i hvilken den er gensidigt indbygget: anføres en skråstreg (/) bag nærlyslygtesymbolet i godkendelsesmærket. 5.2.2.9. De i punkt 5.2.1 og 5.2.2 ovenfor omhandlede mærker og symboler skal være let læselige og uudslettelige, også når den optiske enhed er monteret i køretøjet.

5.3. Godkendelsesmærkets opbygning

5.3.1. Uafhængige lygter

Eksempler på godkendelsesmærkets sammensætning med ovennævnte tillægssymboler findes i bilag 2, fig. 1 til 7, i dette regulativ.

5.3.2. Sammenbyggede, kombinerede eller i hinanden indbyggede lygter

5.3.2.1. Når sammenbyggede, kombinerede eller i hinanden indbyggede lygter er fundet i overensstemmelse med forskrifterne i flere forskellige regulativer, kan der påføres ét enkelt internationalt godkendelsesmærke, bestående af en cirkel, som omslutter bogstavet »E« efterfulgt af kendingsnummeret på den stat, som har meddelt typegodkendelsen, samt et godkendelsesnummer. Dette godkendelsesmærke kan være placeret et vilkårligt sted på de sammenbyggede, kombinerede eller i hinanden indbyggede lygter, forudsat at: 5.3.2.1.1. det er synligt efter at lygterne er monteret 5.3.2.1.2. ingen del af de sammenbyggede, kombinerede eller i hinanden indbyggede lygter kan fjernes, uden at godkendelsesmærket samtidig fjernes.

5.3.2.2. Identifikationssymbolet skal for hver lygte svarende til hvert regulativ, i henhold til hvilket der er meddelt godkendelse, sammen med den tilsvarende ændringsserie, som indeholder de seneste større tekniske ændringer af regulativet på tidspunktet for udstedelsen af godkendelsen og, om nødvendigt, den foreskrevne pil, være påført: 5.3.2.2.1. Enten på den pågældende lysemitterende overflade 5.3.2.2.2. eller i en gruppe, på en sådan måde, at hver af de sammenbyggede, kombinerede eller i hinanden indbyggede lygter tydeligt kan identificeres (fire eksempler herpå er givet i bilag 2).

5.3.2.3. Komponenterne i et enkelt godkendelsesmærke må ikke være mindre end den mindstestørrelse, som for det mindste af de enkelte mærker foreskrives i det regulativ, i henhold til hvilket godkendelsen er udstedt.

5.3.2.4. Hver godkendt type tildeles et godkendelsesnummer. Samme aftalepart kan ikke tildele samme nummer til en anden type sammenbyggede, kombinerede eller i hinanden indbyggede lygter, som omfattes af dette regulativ.

5.3.2.5. I fig. 8 i bilag 2 til dette regulativ findes eksempler på sammensætning af godkendelsesmærker for sammenbyggede, kombinerede eller i hinanden indbyggede lygter med alle ovennævnte tillægssymboler.

5.3.3. Lygter, hvis lygteglas anvendes til forskellige lygtetyper, som kan være indbygget i hinanden eller sammenbygget med andre lygter

Bestemmelserne i punkt 5.3.2 ovenfor finder anvendelse.

5.3.3.1. Når samme lygteglas anvendes, kan dette endvidere være påført forskellige godkendelsesmærker vedrørende de forskellige typer forlygter eller lygteenheder, forudsat at HSB-enhedens hus, uanset at det ikke kan adskilles fra lygteglasset, desuden omfatter den i punkt 4.2 ovenfor beskrevne plads og er påført godkendelsesmærker for de faktiske funktioner. Anvendes samme lygtehus til forskellige typer HSB-enheder, kan de forskellige godkendelsesmærker være påført dette.

5.3.3.2. I bilag 2, fig. 9, i dette regulativ er givet eksempler på godkendelsesmærkets sammensætning i forbindelse med ovennævnte tilfælde.

6. ALMINDELIGE FORSKRIFTER

6.1. Hvert prøveeksemplarskal være i overensstemmelse med forskrifterne i dette punkt 6 og i punkt 7 og 8 nedenfor, samt, om nødvendigt, i punkt 9.

6.2. HSB-enheder skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte karakteristika. 6.2.1. Optiske HSB-enheder skal være udstyret med en anordning, som bevirker, at de kan justeres således på køretøjerne, at de opfylder de forskrifter, som finder anvendelse på dem. Dog behøver en sådan anordning ikke være monteret på optiske HSB-enhedsindsatser, såfremt brugen af sådanne indsatser begrænses til køretøjer, på hvilke justering af forlygterne kan finde sted på anden måde. Når en optisk HSB-enhed til fjernlys og en optisk HSB-enhed til nærlys som udskiftelige underenheder udgør en sammensat enhed, skal justeranordningen give mulighed for korrekt justering af hver HSB-enhed for sig. 6.2.2. Dog finder denne bestemmelse ikke anvendelse på forlygteenheder med udelelig reflektor. For en sådan type enhed finder forskrifterne i punkt 8.3 i dette regulativ anvendelse. Anvendes flere end én lyskilde til frembringelse af fjernlyset, benyttes de kombinerede fjernlysfunktioner til bestemmelse af belysningsstyrkens maksimale værdi (EM).

6.3. Klemmerne skal alene være i elektrisk forbindelse med de(n) pågældende glødetråd(e) og skal være solidt fastgjort på HSB-enheden.

6.4. HSB-enheder skal omfatte elektriske tilslutninger i overensstemmelse med dem, der er vist i en af modellerne i bilag 3 til dette regulativ, og de skal have de dimensioner, der er specificeret i bilaget.

6.5. Supplerende prøvninger skal udføres efter forskrifterne i bilag 6 således at det sikres, at de fotometriske præstationer ikke ændres for meget under brug.

6.6. Er HSB-enhedens lygteglas af plast, sker prøvning efter forskrifterne i bilag 7.

7. NOMINELLE VÆRDIER OG PRØVNINGSVÆRDIER

7.1. Den nominelle spænding er 12 volt (5)

7.2. Det nominelle wattforbrug må ikke overstige 75 watt i fjernlysets glødetråd og 68 watt i nærlysets glødetråd, målt ved en prøvespænding på 13,2 volt.

8. BELYSNINGSSTYRKE (6)

8.1. Generelle forskrifter

8.1.1. HSB-enheder skal være udført således, at de giver tilstrækkelig belysning uden at blænde, når de afgiver nærlys, og god belysningsstyrke, når de afgiver fjernlys.

8.1.2. Den belysningsstyrke, der frembringes af HSB-enheden, kontrolleres på en lodret skærm, som opstilles 25 m foran enheden, som vist i bilag 4 til dette regulativ (7).

8.1.3. På denne skærm skal de i punkt 8.2.5, 8.2.6 og 8.3 nedenfor angivne skærmbelysningsstyrker måles ved hjælp af en fotoreceptor, hvis effektive arbejdsflade skal være indeholdt i et kvadrat med sidelængde 65 mm.

8.2. Forskrifter vedrørende nærlyset

8.2.1. Nærlysets lysbundt skal være tilstrækkeligt skarpt afskåret til, at det kan benyttes til at udføre en tilfredsstillende justering. Afskæringen skal være en vandret, ret linje i siden modsat den færdselsretning, som enheden er bestemt til. På den anden side må det ikke gå ud over den stiplede linje HV H1 H4, der udgøres af den rette linje HV H1, der danner en vinkel på 45° med den horisontale rette linje H1 H4 beliggende 25 cm over den rette linje hh, eller den rette linje HV H3, der danner en vinkel på 15° med den horisontale linje (se bilag 4 i dette regulativ). En afskæring, der overskrider både linjen HV H2 og linjen H2 H4, og som er forårsaget af en kombination af de to ovenstående muligheder, vil under ingen omstændigheder være tilladt.

8.2.2. HSB-enheden skal være indstillet sådan, at der ved nærlys gælder følgende: 8.2.2.1. for HSB-enheder bestemt til at opfylde kravene ved højrekørsel, at afskæringen på skærmens venstre halvdel (8) er vandret, og, for HSB-enheder bestemt til at opfylde kravene ved venstrekørsel, at afskæringen på skærmens højre halvdel er vandret 8.2.2.2. at den vandrette del af afskæringen befinder sig på skærmen 25 cm under niveauet hh (se bilag 4 i dette regulativ) 8.2.2.3. at afskæringens »knæk« befinder sig på linjen vv (9).

8.2.3. En HSB-enhed, der er indstillet på denne måde, behøver kun opfylde de krav, der er fastsat i punkt 8.2.5 og 8.2.6 nedenfor, hvis der udelukkende ansøges om godkendelse for nærlys (10). Er den bestemt til at afgive både nærlys og fjernlys, skal den opfylde de forskrifter, som der er fastsat i punkt 8.2.5, 8.2.6 og 8.3.

8.2.4. Hvis en således indstillet HSB-enhed ikke svarer til forskrifterne i punkt 8.2.5, 8.2.6 og 8.3, kan forlygtens indstilling ændres, forudsat at lysbundtets akse ikke forskydes sideværts mere end 1°(= 44 cm) til højre eller venstre (11). For at lette indstilling ved hjælp af afskæringen kan enheden delvis tildækkes for at gøre afskæringen skarpere.

8.2.5. Det lys, som nærlyset frembringer på skærmen, skal opfylde følgende forskrifter: PUNKT PÅ MÅLESKÆRM FORESKREVET BELYSNINGSSTYRKE, LUX HSB-ENHED TIL HØJREKØRSEL HSB-ENHED TIL VENSTREKØRSEL B 50 L B 50 L ≤ 0,4 75 L 75 L ≥ 12 75 L 75 R ≤ 12 50 L 50 R ≥ 12 50 R 50 L ≤ 15 50 V 20 V ≥ 6 25 L 25 R ≥ 2 25 R 25 L ≥ 2 ≤ 0,7 ≥ 3 Et vilkårligt punkt i område III Et vilkårligt punkt i område IV Et vilkårligt punkt i område I ≤ 2 × (E50 R eller (12) E50 L)

8.2.6. I sideretningen må ikke være afvigelser, som forringer synligheden i noget af områderne I, II, III eller IV.

8.3. Forskrifter vedrørende fjernlyset

8.3.1. For HSB-enheder, som er bestemt til at afgive fjernlys og nærlys, skal måling af den belysningsstyrke, som frembringes på skærmen af fjernlyset, finde sted ved samme indstilling af enheden og samme spænding som ved målingerne i henhold til punkt 8.2.5 og 8.2.6 ovenfor. Er HSB-enheden bestemt til alene at afgive fjernlys, skal den være justeret således, at området med størst belysningsstyrke er centreret omkring skæringspunktet HV mellem linjerne hh og vv. En sådan HSB-enhed behøver alene opfylde de i punkt 8.9 fastsatte forskrifter.

8.3.2. Det lys, som fjernlyset frembringer på skærmen, skal opfylde følgende forskrifter: 8.3.2.1. Skæringspunktet (HV) mellem linjerne hh og vv skal ligge inden for isoluxkurven svarende til 80 % af den maksimale belysningsstyrke. Den maksimale værdi (EM) skal være mindst 48 lux. Den største værdi (EM) må ikke være over 240 lux. Hvis der er tale om en HSB-enhed med kombineret nær- og fjernlys, må denne værdi heller ikke være mere end 16 gange større end den belysningsstyrke, der er målt for nærlyset i punkt 75 R (eller 75 L). 8.3.2.1.1. Fjernlysets maksimale lysstyrke (IM) udtrykt i tusinde candela beregnes efter følgende formel: IM = 0,625 EM 8.3.2.1.2. Referencemærket (I'M) for denne maksimale lysstyrke, der er omhandlet i punkt 5.2.2.5, beregnes efter følgende forhold: IM = IM/3 = 0, 208 EM Denne værdi afrundes til den nærmeste af værdierne: 7,5-10-12,5-17,5-20-25-27,5-30-37,5-40-45-50. 8.3.2.2. Fra punktet HV vandret mod højre og venstre skal belysningsstyrken være mindst 24 lux indtil en afstand af 1,125 meter og mindst 6 lux indtil en afstand af 2,25 meter.

9. FARVE

9.1. HSB-enheder skal afgive hvidt lys.

10. MÅLING AF ULEMPE

Den ulempe, som nærlyset fra en HSB-enhed forvolder, skal måles (13).

11. PRODUKTIONENS OVERENSSTEMMELSE

11.1. Forlygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 8 og 9.

11.2. Til efterprøvning af, at forskrifterne i punkt 11.1 er opfyldt, skal foretages passende kontrol af produktionen.

11.3. Indehaveren af godkendelsen skal især: 11.3.1. sørge for, at der findes procedurer til effektiv kontrol af produkternes kvalitet 11.3.2. råde over det nødvendige udstyr til kontrol af overensstemmelsen af hver godkendt type 11.3.3. sikre, at prøvningsresultater registreres, og at de tilhørende dokumenter er til rådighed i et tidsrum, der aftales med de administrative myndigheder 11.3.4. analysere resultaterne af hver type prøvning, så det kontrolleres og sikres, at produktets karakteristika er stabile inden for den normale variation i en industriproduktion 11.3.5. sikre, at der for hver produkttype mindst udføres de i dette regulativs bilag 5 foreskrevne prøvninger 11.3.6. sørge for, at enhver stikprøve, der udviser tegn på manglende overensstemmelse ved den pågældende type prøvning, foranlediger udtagelse af endnu en stikprøve og endnu en kontrol. Der træffes alle nødvendige foranstaltninger til genetablering af produktionens overensstemmelse.

11.4. De kompetente myndigheder, som har meddelt typegodkendelsen, kan på et hvilket som helst tidspunkt kontrollere de overensstemmelseskontrolmetoder, som benyttes i de enkelte produktionsenheder. 11.4.1. Ved hver inspektion skal prøvningsoptegnelser og produktionsjournaler forelægges den besøgende inspektør. 11.4.2. Inspektøren kan udtage stikprøver til prøvning i fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol. 11.4.3. Såfremt kvalitetsniveauet synes at være utilfredsstillende, eller det synes nødvendigt at kontrollere validiteten af de tests, der er udført i henhold til punkt 11.4.2 ovenfor, udtager inspektøren stikprøver til kontrol hos den tekniske tjeneste, der har foretaget typegodkendelsesprøvningen, under anvendelse af kriterierne i bilag 8. 11.4.4. Den kompetente myndighed kan udføre enhver prøvning, som foreskrives i dette regulativ. Sådan prøvning finder sted på stikprøver, som udtages på tilfældig måde, uden at det medfører forvridning af fabrikantens leveringsforpligtelser, og i overensstemmelse med kriterierne i bilag 8. 11.4.5. Den kompetente myndighed skal tilstræbe en inspektionshyppighed på én gang hvert andet år. Dette er imidlertid op til den kompetente myndigheds skøn og dens tillid til de arrangementer, der skal sikre effektiv kontrol med produktionens overensstemmelse. Fås der negative resultater, sikrer den kompetente myndighed, at der tages alle nødvendige skridt til, at produktionens overensstemmelse snarest muligt genoprettes.

11.5. Der ses bort fra forlygter med åbenbare fejl.

11.6. Der ses bort fra referencemærket.

12. SANKTIONER FOR MANGLENDE OVERENSSTEMMELSE I PRODUKTIONEN

12.1. En godkendelse, som er meddelt for en type HSB-enhed i henhold til dette regulativ, kan inddrages, såfremt ovenstående forskrifter ikke opfyldes, eller såfremt en HSB-enhed, som bærer godkendelsesmærket, ikke er i overensstemmelse med den godkendte type.

12.2. Hvis en part i aftalen vedrørende dette regulativ inddrager en godkendelse, som den tidligere har meddelt, skal den straks underrette de øvrige parter i aftalen om dette regulativ herom ved hjælp af en anmeldelsesblanket, som er i overensstemmelse med modellen i bilag 1 til dette regulativ.

13. ÆNDRING AF EN TYPE HALOGEN SEALED BEAM-FORLYGTEENHED (HSB-ENHED) OG UDVIDELSE AF GODKENDELSEN

13.1. Enhver ændring af HSB-enhedens type skal anmeldes til den administrative myndighed, som har godkendt den pågældende type HSB-enhed. Denne myndighed kan da enten: 13.1.1. Skønne, at de foretagne ændringer næppe vil have mærkbar ugunstig virkning, og at HSB-enheden stadig opfylder forskrifterne, eller 13.1.2. rekvirere en yderligere prøvningsrapport fra den tekniske tjeneste, som forestår prøvningen.

13.2. Underretning om nægtelse eller godkendelse skal med angivelse af ændringer gives efter proceduren i punkt 5.1.4 ovenfor til parterne i aftalen om dette regulativ.

13.3. Den kompetente myndighed, som meddeler udvidelse af en typegodkendelse, tildeler udvidelsen et serienummer og underretter de andre parter i overenskomsten fra 1958, som anvender dette regulativ, i form af en meddelelse i overensstemmelse med modellen i bilag 1 til dette regulativ.

14. ENDELIGT OPHØR AF PRODUKTIONEN

Ophører indehaveren af godkendelsen fuldstændig med at fremstille en type HSB-enhed, som er godkendt efter dette regulativ, skal han underrette den myndighed, som har meddelt godkendelsen. Ved modtagelse af den pågældende meddelelse skal myndigheden underrette de øvrige aftaleparter i 1958-overenskomsten vedrørende dette regulativ herom ved benyttelse af en anmeldelsesformular svarende til modellen i bilag 1 til dette regulativ.

15. OVERGANGSBESTEMMELSER

15.1. Efter ikrafttrædelsesdatoen for ændringsserie 02 til dette regulativ kan ingen af parterne i aftalen om anvendelsen af regulativet nægte at udstede godkendelser i henhold til dette regulativ som ændret ved ændringsserie 02.

15.2. Regnet fra 24 måneder efter den i punkt 15.1 ovenfor omhandlede ikrafttrædelsesdato kan parterne i aftalen om dette regulativ ikke meddele godkendelse, medmindre typen af HSB-enhed opfylder forskrifterne i dette regulativ som ændret ved ændringsserie 02.

15.3. Foreliggende godkendelser, som er meddelt i henhold til dette regulativ før den i punkt 15.2 ovenfor nævnte dato, er fortsat gyldige. Parterne i aftalen om dette regulativ kan dog forbyde montering af HSB-enheder, som ikke opfylder forskrifterne i dette regulativ som ændret ved ændringsserie 02: 15.3.1. på køretøjer, for hvilke der meddeles typegodkendelse eller individuel godkendelse mere end 24 måneder efter den i punkt 15.1 ovenfor omhandlede ikrafttrædelsesdato; 15.3.2. på køretøjer, der første gang indregistreres mere end fem år efter den i punkt 15.1 ovenfor omhandlede ikrafttrædelsesdato.

16. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGEN, OG PÅ DE ADMINISTRATIVE MYNDIGHEDER

Parterne i 1958-overenskomsten om dette regulativ meddeler til FN's sekretariat navn og adresse på de tekniske tjenester, som forestår godkendelsesprøvningen, og på de administrative enheder, som udsteder godkendelse, og til hvem de i andre stater udstedte skemaer med attestering af godkendelse eller udvidelse, nægtelse eller inddragelse af godkendelse eller endeligt ophør af produktionen skal fremsendes.

(1) Der er i dette regulativ intet til hinder for, at en deltager i overenskomsten, som anvender dette regulativ, kan forbyde, at en HSB-enhed med glas af et plastmateriale, der er godkendt i henhold til regulativet, kombineres med en mekanisk rudevasker (med visker).

(2) Som fastlagt i bilag 7 til den konsoliderede resolution om køretøjers konstruktion (R.E.3) (dokument TRANS/WP.29/78/Rev.1/Amend. 2, som senest ændret ved Amend. 4).

(3) På enheder, der er konstrueret til kun at opfylde kravene ved færdsel i den ene side af vejen (højre eller venstre), anbefales det desuden, at det område på lygteglasset, der kan tildækkes for at undgå gener for de øvrige trafikanter i lande, hvor færdslen foregår i den anden side af vejen, markeres blivende. Denne mærkning er dog overflødig, hvis det pågældende område klart fremgår af konstruktionen.

(4) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Den Tjekkiske Republik, 9 for Spanien, 10 for Serbien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Hercegovina, 32 for Letland, 33 (ubenyttet), 34 for Bulgarien, 35 (ubenyttet), 36 for Litauen, 37 for Tyrkiet, 38 (ubenyttet), 39 for Aserbajdsjan, 40 for Den Tidligere Jugoslaviske Republik Makedonien, 41 (ubenyttet), 42 for Det Europæiske Fællesskab (godkendelser meddeles af medlemsstaterne under anvendelse af deres respektive ECE-symboler), 43 for Japan, 44 (ubenyttet), 45 for Australien, 46 for Ukraine, 47 for Sydafrika, 48 for New Zealand, 49 for Cypern, 50 for Malta, 51 for Republikken Korea, 52 for Malaysia, 53 for Thailand, 54 og 55 (ubenyttet) og 56 for Montenegro, 57 (ubenyttet) og 58 for Tunesien. De efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, hvorefter FN's generalsekretær giver de kontraherende parter i overenskomsten meddelelse herom.

(5) Forskrifter for HSB-enheder med en nominel spænding på 24 volt er under overvejelse.

(6) Alle fotometriske målinger skal foretages ved den nominelle spænding, der er fastsat i punkt 7.1.

(7) Hvis det for en HSB-enhed, der er konstrueret til alene at opfylde regulativets krav til nærlys, konstateres, at aksen gennem brændpunktet afviger kendeligt fra lysbundtets generelle retning, justeres der i vandret retning på en sådan måde, at kravene til belysning i punkt 75 R og 50 R opfyldes bedst muligt for enheder til højrekørsel og i punkt 75 L og 50 L for enheder til venstrekørsel.

(8) Afprøvningsskærmen skal være tilstrækkelig bred til, at afskæringen kan kontrolleres over en vinkel på mindst 5° på hver side af linjen vv.

(9) Hvis lysbundet ikke er »afskåret« med et tydeligt »knæk«, skal den sideværts justering foretages på den måde, der bedst opfylder kravene til belysningsstyrke ved punkt 75 R og 50 R for så vidt angår enheder til højrekørsel, og ved punkt 75 L og 50 L for så vidt angår enheder til venstrekørsel.

(10) En HSB-enhed, der er bestemt til at afgive nærlys, kan også omfatte et fjernlys, der ikke er underlagt denne specifikation.

(11) Grænseværdien på 1° for justering mod højre eller venstre er ikke uforenelig med lodret justering opad eller nedad. Sidstnævnte er kun begrænset af de i punkt 8.3 fastsatte forskrifter. Den vandrette del af »afskæringen« må ikke overskride linjen hh (bestemmelserne i punkt 8.3 gælder imidlertid ikke for HSB-enheder, der kun er bestemt til at opfylde forskrifterne i dette regulativ med hensyn til nærlys).

(12) E50R og E50L er de faktisk målte belysningsstyrker.

(13) Dette krav vil blive genstand for en anbefaling til støtte for forvaltningerne.

BILAG 1 MEDDELELSE (største format: A4 (210 × 297 mm))

BILAG 2 EKSEMPLER PÅ UDFORMNING AF GODKENDELSESMÆRKER Figur 1 En optisk HSB-enhed, som bærer ovenstående godkendelsesmærke, er godkendt i Nederlandene (E4) under nummer 2439, opfylder forskrifterne for både fjern- og nærlys i dette regulativ som ændret ved ændringsserie 02 og er bestemt alene til højrekørsel. Tallet 30 angiver, at den største lysstyrke af fjernlyset er mellem 86 250 og 101 250 candela. Bemærkning: Godkendelsesnummeret og tillægssymboler dertil skal være placeret tæt ved cirklen og enten over eller under bogstavet »E« eller til højre eller til venstre for dette. Godkendelsesnummerets cifre skal være på samme side af bogstavet »E« og vende samme vej. Brug af romertal som godkendelsesnummer bør undgås for at undgå forveksling med andre symboler. Figur 2 En optisk HSB-enhed, som bærer ovenstående godkendelsesmærke, opfylder forskrifterne for både fjern- og nærlys i dette regulativ som ændret ved ændringsserie 02 og er bestemt alene til venstrekørsel. Figur 3a En optisk HSB-enhed, som bærer ovenstående godkendelsesmærke, opfylder alene forskrifterne for nærlys i dette regulativ som ændret ved ændringsserie 02 og er bestemt alene til højrekørsel. Figur 3b Figur 4 Figur 5 En optisk HSB-enhed, som bærer ovenstående godkendelsesmærke, har lygteglas af plast og opfylder forskrifterne i dette regulativ som ændret ved ændringsserie 02: Alene hvad angår nærlys og kun beregnet til venstrekørsel Alene hvad angår fjernlys. Tallet 30 angiver, at den største lysstyrke af fjernlyset er mellem 82 500 og 101 250 candela. Figur 6 Figur 7 En HSB-enhed, der opfylder forskrifterne i regulativ nr. 31: Hvad angår både nærlys og fjernlys og alene bestemt til højrekørsel Alene hvad angår nærlys og bestemt til højrekørsel Nærlysets glødetråd kan/kan ikke være tændt samtidig med fjernlysets glødetråd og/eller en anden gensidigt indbygget lygte Figur 8 Forenklet mærkning af sammenbyggede, kombinerede eller i hinanden indbyggede lygter (De lodrette og vandrette linjer angiver lyssignalanordningens form skematisk. De hører ikke med til godkendelsesmærket). MODEL A MODEL B MODEL C MODEL D Bemærkning: Fire ovenstående eksempler svarer til en lygte, som er påført godkendelsesmærke angående: en forreste positionslygte, godkendt i henhold til ændringsserie 01 til regulativ nr. 7 en optisk HSB-enhed med nærlys beregnet til højre- og venstrekørsel og fjernlys med maksimal styrke mellem 86 250 og 101 250 candela (angivet ved tallet 30), godkendt i henhold til ændringsserie 02 til regulativ nr. 31 og med lygteglas af plast en tågeforlygte, som er godkendt i henhold til ændringsserie 02 til regulativ nr. 19 og har lygteglas af plast en forreste retningsviserblinklygte af kategori 1a, som er godkendt i henhold til ændringsserie 02 til regulativ nr. 6. Figur 9 Lygte gensidigt indbygget med en HSB-enhed. Eksempel 1: Ovenstående eksempel svarer til mærkningen af et lygteglas, som er af plast og er bestemt til anvendelse i forskellige typer HSB-enheder, nemlig: Enten : en HSB-enhed, som har nærlys bestemt til begge færdselsretninger og fjernlys, og som er godkendt i Tyskland (E1) efter forskrifterne i regulativ nr. 5 som ændret ved ændringsserie 02 og er gensidigt indbygget i en positionslygte, der er godkendt i henhold til ændringsserie 01 til regulativ nr. 7 eller : en HSB-enhed, som har nærlys bestemt til begge færdselsretninger og fjernlys med maksimal lysstyrke mellem 86 250 og 101 250 candela, og som er godkendt i Tyskland (E1) efter forskrifterne i regulativ nr. 31 som ændret ved ændringsserie 02 og er gensidigt indbygget i samme positionslygte som ovennævnte eller : en af ovennævnte HSB-enheder, godkendt som enkeltlygte. Den optiske enheds hus skal være påført det eneste gældende godkendelsesnummer, for eksempel: Eksempel 2 Ovenstående eksempel svarer til mærkning af et lygteglas, der er bestemt til brug i en enhed, der omfatter 2 optiske HSB-enheder og er godkendt i Nederlandene, og som består af en forlygte, som afgiver nærlys bestemt til begge færdselsretninger samt fjernlys, der opfylder forskrifterne i regulativ nr. 1, samt en forlygte med fjernlys, som opfylder forskrifterne i regulativ nr. 31.

BILAG 3 ELEKTRISKE TILSLUTNINGER FOR HSB-ENHEDER Figur 1 Kategori 1 (kun fjernlys) Figur 2 Kategori 21 (kun nærlys) Figur 3 Kategori 22 (nærlys og fjernlys)

BILAG 4 MÅLESKÆRM A. HSB-enhed til højrekørsel B. HSB-enhed til venstrekørsel

BILAG 5 Mindstekrav til metoder til kontrol af produktionens overensstemmelse 1. GENERELT 1.1. Overensstemmelseskravene anses for opfyldt i både mekanisk og geometrisk henseende i henhold til forskrifterne i dette regulativ, hvis forskellene ikke overstiger uundgåelige fremstillingsvariationer. 1.2. Hvad angår fotometriske præstationer anses masseproducerede forlygter ikke for uoverensstemmende, såfremt ved prøvning af de fotometriske præstationer af enhver på tilfældig måde udtaget forlygte: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. For værdierne B 50 L (eller R) og område III kan den maksimale afvigelse i ugunstig retning være henholdsvis: B 50 L (eller R): 0,2 lx svarende til 20 % 0,3 lx svarende til 30 % Område III 0,3 lx svarende til 20 % 0,45 lx svarende til 30 % 1.2.2. eller, hvis 1.2.2.1. for nærlyset, de i dette regulativ foreskrevne værdier er opfyldt i HV (med en tolerance på +0,2 lx) og, knyttet til denne indstilling, i mindst ét punkt i hvert område, som på måleskærmen (i en afstand af 25 m) begrænses af en cirkel med radius 15 cm omkring punkterne B 50 L (eller R) (med en tolerance på + 0,1 lx), 75 R (eller L) (1), 50 V, 25 R, 25 L, samt i hele den del af område IV, som højst er 22,5 cm over linje 25 R og 25 L 1.2.2.2. og såfremt der for fjernlyset, med HV beliggende inden for isoluxkurven svarende til 0,75 Emax, er overholdt en tolerance på + 20 % for maksimalværdierne og-20 % for minimumværdierne af de fotometriske værdier i ethvert målepunkt angivet i punkt 8.3 i dette regulativ. 1.2.3. Hvis resultaterne af den ovenfor beskrevne prøvning ikke opfylder forskrifterne, kan forlygtens indstilling ændres, forudsat at lysbundtets akse ikke forskydes sideværts mere end 1° til højre eller venstre (2). 1.3. Til efterprøvning af den lodrette ændring i afskæringslinjens beliggenhed under indvirkning af varme anvendes følgende metode: En af de udtagne forlygter prøves med den i bilag 6, punkt 2.1 beskrevne metode efter tre på hinanden følgende gange at have gennemgået den i bilag 6, punkt 2.2.2 beskrevne cyklus. Forlygten anses for acceptabel, såfremt Δr ikke er over 1,5 mrad. Er denne værdi over 1,5 mrad, men ikke over 2,0 mrad, prøves endnu et eksemplar, hvorefter gennemsnittet af de numeriske værdier for de to prøver ikke må være over 1,5 mrad. 1.4. Kromaticitetskoordinaterne skal være overholdt. 2. MINDSTEKRAV TIL DEN AF FABRIKANTEN FORETAGNE KONTROL AF PRODUKTIONENS OVERENSSTEMMELSE For hver type forlygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne skal udføres i overensstemmelse med bestemmelserne i dette regulativ. Konstateres der ved nogen prøvetagning manglende overensstemmelse hvad angår den pågældende type prøvning, udtages yderligere prøveeksemplarer, som prøves. Fabrikanten skal træffe foranstaltninger til sikring af overensstemmelsen af den pågældende produktion. 2.1. Prøvningernes art Prøvning for overensstemmelse med dette regulativ skal omfatte fotometriske egenskaber og efterprøvning af den lodrette ændring i afskæringslinjens beliggenhed under indvirkning af varme. 2.2. Metoder, som anvendes ved prøvningen 2.2.1. Prøvningerne skal i almindelighed udføres i overensstemmelse med de i dette regulativ fastlagte metoder. 2.2.2. I enhver overensstemmelsesprøvning, som udføres af fabrikanten, kan tilsvarende metoder anvendes med samtykke fra den kompetente myndighed, som forestår godkendelsesprøvningen. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ. 2.2.3. Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed. 2.2.4. I alle tilfælde skal anvendes samme referencemetoder som i dette regulativ, navnlig til administrativ kontrol og prøveudtagning. 2.3. Prøvetagningens art Der udtages på tilfældig måde prøver af forlygter fra en ensartet produktionsbatch. Ved en ensartet batch forstås et sæt forlygter af samme type, defineret i henhold til fabrikantens produktionsmetoder. Bedømmelsen skal sædvanligvis dække serieproduktion fra de enkelte fabrikker. En fabrikant kan dog behandle resultaterne fra flere fabrikker vedrørende samme type som én gruppe, forudsat at fabrikkerne anvender samme kvalitetsstyringssystem. 2.4. Målte og registrerede fotometriske egenskaber Der foretages fotometrisk måling på den udtagede forlygteprøve i de i regulativet fastlagte punkter, idet aflæsningen begrænses til punkterne Emax, HV (3), HL, HR (4) for fjernlys, og til punkterne B 50 L (eller R) HV, 50 V, 75 R (eller L) og 25 L (eller R) for nærlys (se figuren i bilag 4). 2.5. Acceptkriterier Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge sådanne acceptkriterier for produkterne, som opfylder forskrifterne for prøvning af produktionens overensstemmelse i punkt 11.1 i dette regulativ. Acceptkriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 8 (første prøveudtagning). (1) Bogstaverne i parentes gælder for forlygter til venstrekørsel. (2) Grænseværdien på 1° for justering mod højre eller venstre er ikke uforenelig med lodret justering opad eller nedad. Sidstnævnte er kun begrænset af de i punkt 8.3 fastsatte forskrifter. Den vandrette del af »afskæringen« må imidlertid ikke overskride linjen hh (bestemmelserne i punkt 8.3 gælder imidlertid ikke for HSB-enheder, der kun er bestemt til at opfylde forskrifterne i dette regulativ med hensyn til nærlys). (3) Hvis fjernlyslygte og nærlyslygte er indbygget i hinanden, skal HV for fjernlys være samme målepunkt som for nærlys. (4) HL og HR: punkt på »hh« beliggende 1,125 m henholdsvis til venstre og højre for punkt HV.

BILAG 6 Prøvning for stabilitet af fotometriske præstationer af forlygter i brug PRØVNINGER PÅ KOMPLETTE FORLYGTER Efter at de fotometriske værdier er målt i henhold til dette regulativs forskrifter i punktet svarende til Emax for fjernlys og i punkterne HV, 50 R, B 50 L for nærlys (eller, for forlygter bestemt til venstrekørsel, HV, 50 L, B 50 R), skal et komplet prøveeksemplar af en forlygte prøves for stabilitet af fotometriske præstationer under brug. Ved »komplet forlygte« forstås selve den komplette lygte, herunder sådanne omgivende karrosseridele og lygter, som kan påvirke dens varmeafledning. 1. PRØVNING FOR STABILITET AF FOTOMETRISKE PRÆSTATIONER Prøvningen finder sted i tør, stillestående luft ved en lufttemperatur på 23 °C ± 5 °C med den komplette forlygte fastgjort på et underlag, som repræsenterer korrekt montering på køretøjet. 1.1. Ren forlygte Forlygten bringes til at fungere i 12 timer som beskrevet i punkt 1.1.1 og kontrolleres som beskrevet i punkt 1.1.2. 1.1.1. Prøveprocedure Forlygten bringes til at fungere i det foreskrevne tidsrum, således at: a) i tilfælde, hvor kun én lygtefunktion (fjernlys eller nærlys) skal godkendes, er den tilsvarende glødetråd tændt i den foreskrevne tid (1) b) for fjernlys- og nærlyslygter, som er indbygget i hinanden (dobbeltråds HSB-forlygte): Hvis ansøgeren erklærer, at forlygten er bestemt til anvendelse med en enkelt glødetråd tændt ad gangen (2), gennemføres prøvningen i overensstemmelse hermed, således at hver af de specificerede funktioner successivt bringes til at fungere (1) i halvdelen af den i punkt 1.1 foreskrevne tid I alle andre tilfælde (1) (2) skal forlygten underkastes følgende cyklus i det foreskrevne tidsrum: 15 minutter med nærlysets glødetråd tændt 5 minutter med alle glødetråde tændt. (c) ved sammenbyggede lygtefunktioner skal alle enkeltfunktioner være tændt samtidig i den tid, der foreskrives for de enkelte lygtefunktioner (a), idet der også tages hensyn til brugen af i hinanden indbyggede lygtefunktioner (b) i henhold til fabrikantens forskrifter. 1.1.1.2. Prøvespænding Spændingen indstilles således, at wattforbruget er 90 % af det maksimale wattforbrug, som foreskrives i dette regulativ for de pågældende type(r) HSB-forlygter. 1.1.2. Prøvningsresultater 1.1.2.1. Besigtigelse Når forlygten er stabiliseret ved rumtemperatur, skal forlygtens lygteglas og et eventuelt udvendigt glas rengøres med en ren, fugtig bomuldsklud. Lygten inspiceres derefter visuelt; der må ikke være synlig skævhed, deformation, revnedannelse eller farveændring hverken i lygteglasset eller i et eventuelt udvendigt glas. 1.1.2.2. Fotometrisk prøvning For at efterkomme dette regulativs forskrifter skal de fotometriske værdier efterprøves i følgende punkter: Nærlys: 50 R-B 50 L-HV for forlygter bestemt til højrekørsel 50 L-B 50 R-HV for forlygter bestemt til venstrekørsel. Fjernlys: Punktet svarende til Emax Der kan foretages endnu en indstilling til korrektion for eventuel varmeforårsaget deformation af forlygtens sokkel (ændringen i afskæringslinjens position er omhandlet i punkt 2 i dette bilag). Mellem de fotometriske egenskaber og værdierne målt inden prøvningen kan tillades en afvigelse på 10 %, heri medregnet tolerancerne for den fotometriske metode. 1.2. Tilsmudset forlygte Efter at være prøvet som beskrevet i punkt 1.1 ovenfor bringes forlygten til at fungere i én time som beskrevet i punkt 1.1.1 efter at være forberedt som foreskrevet i punkt 1.2.1 og kontrolleret som foreskrevet i punkt 1.1.2. 1.2.1. Klargøring af forlygten 1.2.1.1. Prøveblanding 1.2.1.1.1. Til forlygter med udvendigt lygteglas af glas: Blandingen af vand og forurenende stof, som skal påføres forlygten, består af: 9 vægtdele kvartssand med kornstørrelse 0-100 μm 1 vægtdel vegetabilsk kulstøv (bøgetræ) med kornstørrelse 0-100 μm 0,2 vægtdel NaCMC (3), og en passende mængde destilleret vand med specifik ledningsevne ≤ 1 mS/m. Blandingen må højst være 14 dage gammel. 1.2.1.1.2. For forlygter med udvendigt lygteglas i plastmateriale: Blandingen af vand og forurenende stof, som skal påføres forlygten, består af: 9 vægtdele kvartssand med kornstørrelse 0-100 μm 1 vægtdel vegetabilsk kulstøv (bøgetræ) med kornstørrelse 0-100 μm 0,2 vægtdel NaCMC (3), 13 vægtdele destilleret vand med specifik ledningsevne ≤ 1 mS/m, og 2 ± 1 vægtdele overfladeaktivt stof (4). Blandingen må højst være 14 dage gammel. 1.2.1.2. Påføring af prøveblandingen på forlygten Prøveblandingen påføres jævnt på hele forlygtens lysende overflade, hvorefter man lader den tørre. Denne procedure gentages, indtil lysstyrken er faldet til 15-20 % af de værdier, som er målt for hvert af følgende punkter under de i punkt 1 ovenfor beskrevne betingelser: For en fjernlys-/nærlyslygte, punktet svarende til Emax ved fotometrisk fordeling svarende til fjernlys, for en lygte, som alene afgiver fjernlys, punktet svarende til Emax ved fotometrisk fordeling svarende til fjernlys, 50 R og 50 V (5) for en lygte, som alene afgiver nærlys og er bestemt til højrekørsel, 50 L og 50 V (5) for en lygte, som alene afgiver nærlys og er bestemt til venstrekørsel. 1.2.1.3. Måleudstyr Det anvendte måleudstyr skal svare til det, som anvendes til godkendelsesprøvning af forlygter. 2. PRØVNING FOR ÆNDRING I AFSKÆRINGSLINJENS LODRETTE BELIGGENHED UNDER VARMEINDVIRKNING Denne prøvning består i at kontrollere, at afskæringslinjens lodrette flytning under indvirkning af varme ikke overstiger en foreskreven værdi for en nærlyslygte i brug. Efter at forlygten er prøvet i henhold til punkt 1.1, underkastes lygten den i punkt 2.1 i dette bilag beskrevne prøvning uden at fjernes fra eller flyttes i forhold til prøveopspændingen. 2.1. Prøvning Prøvningen udføres i tør og stillestående luft ved en lufttemperatur på 23 °C ± 5 °C. Ved hjælp af en masseproduceret HSB-forlygte, som er ældet i mindst én time, bringes forlygten til at fungere med nærlys uden at fjernes fra eller efterjusteres i forhold til prøveopspændingen. (Til denne prøvning indstilles spændingen som foreskrevet i punkt 1.1.1.2). Positionen af afskæringslinjens vandrette del (mellem vv og en lodret linje gennem punktet B 50 L for højrekørsel hhv. B 50 R for venstrekørsel) kontrolleres hhv. 3 minutter (r3) og 60 minutter (r6o) efter at lygten har været i funktion. Måling af ændringen i afskæringslinjens position som beskrevet ovenfor kan udføres med enhver metode, som giver acceptabel nøjagtighed og reproducerbare resultater. 2.2. Prøvningsresultater 2.2.1. Resultatet, målt i milliradianer (mrad) anses for acceptabelt, når den numeriske værdi Δ rI = | r3-r60 | målt på forlygten, ikke er over 1,0 mrad (Δ rI ≤ 1,0 mrad). 2.2.2. Er denne størrelse imidlertid over 1,0 mrad, men ikke over 1,5 mrad (1,0 mrad Δ rI ≤ 1,5 mrad) prøves endnu en forlygte som beskrevet i punkt 2.1 efter tre på hinanden følgende gange at have været underkastet den nedenfor beskrevne cyklus for at stabilisere positionen af forlygtens mekaniske dele på et underlag, som er repræsentativt for korrekt montering på køretøjet: Nærlyset bringes til at fungere i én time (spændingen indstilles som foreskrevet i punkt 1.1.1.2). Én times pause. Forlygtetypen anses for acceptabel, såfremt gennemsnitsværdien af den numeriske værdi Δ rI målt på første prøve, og Δ rII, målt på den anden prøve, ikke er over 1,0 mrad. (1) Hvis den undersøgte forlygte er sammenbygget med lygter til signalgivning, eller hvis de er indbygget i hinanden, skal lygterne til signalgivning være tændt under prøvningen. Er der tale om retningsviserblinklygter skal de være tændt med blink og have et tændt/slukket-forhold på ca. 1 til 1. (2) Hvis to glødetråde er tændt samtidig ved blink med forlygterne, skal dette ikke anses for normal brug af begge glødetrådene samtidig. (3) NaCMC står for natriumsaltet af carboxymethylcellulose, også betegnet CMC. Den NaCMC, der indgår i smudsblandingen, skal have en substitutionsgrad (DS) på 0,6-0,7 og en viskositet på 200-300 cP i en 2 % opløsning ved 20 °C. (4) Tolerancen på mængdeangivelsen er nødvendig for, at smudsblandingen spreder sig korrekt over hele lygteglasset. (5) 50 V er beliggende 375 mm under HV på den lodrette linje v-v på måleskærmen, der befinder sig i en afstand af 25 m.

BILAG 7 Forskrifter for lygter med lygteglas af plast — prøvning af lygteglas eller materialeprøver samt af komplette lygter 1. ALMINDELIGE FORSKRIFTER 1.1. Prøvningsemner indleveret i henhold til punkt 3.2.4 i dette regulativskal opfylde forskrifterne i punkt 2.1 til 2.5 nedenfor. 1.2. To ud af de fem prøver af komplette forlygter, som indleveres i henhold til punkt 3.2.3 i dette regulativ og har lygteglas af plast, skal opfylde forskrifterne i punkt 2.6 nedenfor hvad angår lygteglassets materiale. 1.3. Prøverne af lygteglas af plast eller materialeprøverne skal, med den eventuelle reflektor, som de er bestemt til anvendelse sammen med, underkastes godkendelsesprøvning i den kronologiske rækkefølge, som er angivet i tabel A i tillæg 1 til dette bilag. 1.4. Kan lygtefabrikanten imidlertid godtgøre, at produktet allerede har bestået de i punkt 2.1-2.5 nedenfor foreskrevne prøvninger eller tilsvarende prøvninger i henhold til et andet regulativ, behøver de pågældende prøvninger ikke gentages kun de i tillæg 1, tabel B, foreskrevne prøvninger er påbudt. 2. PRØVNINGER 2.1. Bestandighed mod temperaturændringer 2.1.1. Prøvninger Tre nye prøver (lygteglas) gennemgår fem cykliske forløb af temperatur- og fugtighedsændringer (RH = relativ fugtighed) i henhold til følgende program: 3 timer ved 40 °C ± 2 °C og 85-95 % RH 1 time ved 23 °C ± 5 °C og 60-75 % RH 15 timer ved -30 °C ± 2 °C 1 time ved 23 °C ± 5 °C og 60-75 % RH; 3 timer ved 80 °C ± 2 °C 1 time ved 23 °C ± 5 °C og 60-75 % RH. Inden denne prøvning skal prøverne opbevares ved 23 °C ± 5 °C og 60-75 % RH i mindst fire timer. Bemærkning: Perioderne på én time ved 23 °C ± 5 °C skal indbefatte de overgangsperioder fra den ene temperatur til den anden, som er nødvendige for at undgå temperaturchok. 2.1.2. Fotometriske målinger 2.1.2.1. Metode Der foretages fotometriske målinger på prøverne før og efter prøvningen. Disse målinger finder sted med brug af en standardlygte i følgende punkter: B 50 L og 50 R for nærlyset fra en nærlyslygte eller en nærlys-/fjernlyslygte (B 50 R og 50 L for forlygter bestemt til venstrekørsel) Punktet svarende til Emax for fjernlyset fra fjernlyslygte eller fra nærlys-/fjernlyslygte; 2.1.2.2. Resultater Afvigelsen mellem de fotometriske værdier, målt på hver prøve før og efter prøvning, må ikke være over 10 %, heri medregnet tolerancerne på den fotometriske metode. 2.2. Bestandighed mod stoffer i atmosfæren og kemiske stoffer 2.2.1. Bestandighed mod stoffer i atmosfæren Tre nye prøver (lygteglas eller materialeprøver) udsættes for bestråling fra en kilde med spektral energifordeling svarende til et sort legeme med en temperatur mellem 5 500 K og 6 000 K. Mellem kilden og prøverne anbringes passende filtre, som giver størst mulig reduktion af stråling med bølgelængde under 295 nm og over 2 500 nm. Prøverne udsættes for en belysningseffekt på 1 200 W/m2 ± 200 W/m2 i et tidsrum, som bevirker, at de modtager en lysenergi på 4 500 MJ/m2 ± 200 MJ/m2. Inden for afdækningen skal temperaturen, målt på det sorte panel, som er anbragt i niveau med prøverne, være 50 °C ± 5 °C. For at sikre ensartet udsættelse skal prøverne rotere omkring strålingskilderne med mellem 1 og 5 o./min. Prøverne overbruses med destilleret vand med specifik ledningsevne mindre end 1 mS/m ved en temperatur på 23 °C ± 5 °C i henhold til følgende cyklus: overbrusning : 5 minutter tørring : 25 minutter. 2.2.2. Bestandighed mod kemiske stoffer Efter udførelse af den i punkt 2.2.1 ovenfor beskrevne prøvning og den i punkt 2.2.3.1 nedenfor beskrevne måling behandles den ydre overflade af de tre nævnte prøver som beskrevet i punkt 2.2.2.2 med den i punkt 2.2.2.1 nedenfor foreskrevne blanding. 2.2.2.1. Prøveblanding Prøveblandingen består af 61,5 % n-heptan, 12,5 % toluen, 7,5 % tetrachlorethan, 12,5 % trichlorethen and 6 % xylen (% v/v). 2.2.2.2. Påføring af prøveblandingen Et stykke bomuldsklud (ifølge ISO 105) gennemvædes til mætning med den i punkt 2.2.2.1 ovenfor angivne blanding og lægges efter højst 10 sekunder på prøvens ydre overflade i et tidsrum af 10 minutter med et tryk på 50 N/cm2, svarende til en kraft på 100 N på et prøveareal på 14 × 14 mm. Inden for denne 10 minutters periode gennemvædes stofpuden igen med blandingen, således at sammensætningen af den påførte væske til stadighed er identisk med den foreskrevne prøveblanding. I påføringsperioden er det tilladt at kompensere for tryk, der påføres prøven, for at forebygge revnedannelse. 2.2.2.3. Rengøring Efter afslutning af påføringen af prøveblandingen tørres prøverne i fri luft og vaskes derefter med den i punkt 2.3 beskrevne opløsning (Bestandighed mod detergenter) ved 23 °C ± 5 °C. Derefter skylles prøverne grundigt med destilleret vand med et indhold af urenheder på højst 0,2 % ved 23 °C ± 5 °C og aftørres derefter med en blød klud. 2.2.3. Resultater 2.2.3.1. Efter prøvning for bestandighed mod stoffer i atmosfæren skal prøvernes ydre overflade være uden revner, ridser, skår og deformation, og den gennemsnitlige afvigelse i transmission Δ t = (T2-T3)/ T2, målt på de tre prøver efter den i tillæg 2 til dette bilag beskrevne metode, må ikke være større end 0,020 (Δ tm ≤ 0,020). 2.2.3.2. Efter prøvning for bestandighed mod kemiske stoffer må prøverne ikke frembyde spor af kemisk misfarvning, som kan forventes at ville påvirke fluxspredningen, af hvilken middelafvigelsen, Δ d = (T5-T4)/T2, målt på de tre prøver efter den i tillæg 2 til dette bilag beskrevne metode, ikke må være større end 0,020 (Δ dm ≤ 0,020). 2.3. Bestandighed mod detergenter og carbonhydrider 2.3.1. Bestandighed mod detergenter Den ydre overflade af de tre prøver (lygteglas eller materialeprøver) opvarmes til 50 °C ± 5 °C og nedsænkes derefter i fem minutter i en blanding, hvis temperatur holdes på 23 °C ± 5 °C, og som består af 99 dele destilleret vand med et indhold af urenheder på højst 0,02 %, og én del alkylarylsulfonat. Efter udførelse af prøvningen tørres prøverne ved 50 °C ± 5 °C. Prøvernes overflade rengøres med en fugtig klud. 2.3.2. Bestandighed mod carbonhydrider Den ydre overflade af disse tre prøver indgnides derefter let i ét minut med en bomuldsklud gennemvædet med en blanding af 70 % n-heptan og 30 % toluen (% v/v) og tørrer derefter i fri luft. 2.3.3. Resultater Efter successiv udførelse af ovenstående to prøvninger må den gennemsnitlige afvigelse i transmission, Δ t = (T2-T3)/ T2, målt på de tre prøver efter den i tillæg 2 til dette bilag beskrevne metode, må ikke være større end 0,010 (Δ tm ≤ 0,010). 2.4. Bestandighed mod mekanisk nedbrydning 2.4.1. Metode til mekanisk nedbrydning Ydersiden af de tre nye prøver (lygteglas) udsættes for ensartet mekanisk nedbrydning med den i tillæg 3 til dette bilag beskrevne metode. 2.4.2. Resultater Efter denne prøvning måles afvigelserne: i transmission: Δ t = (T2-T3)/T2, og i spredning: Δ t = (T5-T4)/T2, med den i tillæg 2 beskrevne metode i det område, der foreskrives i punkt 3.2.4.1.1 i dette regulativ. Gennemsnitsværdien for de tre prøveeksemplarer skal være således, at: Δ tm ≤ 0,100; Δ dm ≤ 0,050. 2.5. Prøvning for vedhæftning af eventuel coating 2.5.1. Klargøring af prøvningen I et areal på 20 mm x 20 mm af lygteglassets coatede overflade indridses med barberblad eller nål en inddeling bestående af kvadrater på ca. 2 mm x 2 mm. Trykket på barberblad eller nål skal være tilstrækkeligt til i det mindste at gennemskære coatingen 2.5.2. Beskrivelse af prøvningen Der benyttes klæbebånd med en vedhæftningsstyrke på 2 N/(cm bredde) ± 20 %, målt under de standardbetingelser, der foreskrives i tillæg 4 til dette bilag. Klæbebåndet, hvis bredde er mindst 25 mm, trykkes i mindst fem minutter mod den overflade, der er klargjort som foreskrevet i punkt 2.5.1. Derefter belastes enden af klæbebåndet på en sådan måde, at vedhæftningskraften til overfladen afbalanceres af en kraft vinkelret på denne overflade. På dette stadium skal klæbebåndet afrives med en konstant hastighed af 1,5 m/s ± 0,2 m/s. 2.5.3. Resultater Der må ikke være væsentlig beskadigelse af det inddelte areal. Der tillades beskadigelse af skæringspunkterne mellem kvadraterne eller ved kanterne af udskæringen, forudsat at det beskadigede område ikke udgør mere end 15 % af det inddelte område. 2.6. Prøvning af komplet lygte med lygteglas af plast 2.6.1. Bestandighed mod mekanisk nedbrydning af lygteglassets overflade 2.6.1.1. Prøvninger Lygteglasset i lygteprøve nr. 1 underkastes den i punkt 2.4.1 ovenfor beskrevne prøvning. 2.6.1.2. Resultater Efter prøvningen må resultaterne af de fotometriske målinger, som er udført på forlygten i overensstemmelse med dette regulativ, højst være 30 % over de maksimalværdier, der foreskrives for punkterne B 50 L og HV, og højst 10 % under de minimumværdier, der foreskrives for punkt 75 R (for forlygter bestemt til venstrekørsel tages punkterne B 50 R, HV og 75 L i betragtning). 2.6.2. Prøvning for vedhæftning af eventuel coating Lygteglasset i lygteprøve nr. 2 underkastes den i punkt 2.5 ovenfor beskrevne prøvning. 3. KONTROL AF PRODUKTIONENS OVERENSSTEMMELSE 3.1. Hvad angår de til lygteglassene anvendte materialer anses lygterne i en serie for at opfylde forskrifterne i dette regulativ, såfremt: 3.1.1. prøvernes yderside efter prøvning for bestandighed mod kemiske stoffer og prøvning for bestandighed mod detergenter og carbonhydrider ikke frembyder revner, skår eller deformation, som er synlig for det blotte øje (se punkt 2.2.2, 2.3.1 og 2.3.2.) 3.1.2. de fotometriske værdier i de i punkt 2.6.1.2 beskrevne målepunkter efter udførelse af prøvningen i punkt 2.6.1.1 er inden for de i dette regulativ foreskrevne grænser for produktionens overensstemmelse. 3.2. Opfylder prøvningsresultaterne ikke forskrifterne, gentages prøvningen på endnu en prøve af forlygter, udtaget på tilfældig måde. TILLÆG 1 KRONOLOGISK RÆKKEFØLGE AF GODKENDELSESPRØVNINGERNE A. Prøvning af plastmaterialer (lygteglas eller materialeprøver, som er indleveret i henhold til punkt 3.2.4 i dette regulativ). Prøveeksemplarer Prøvninger Lygteglas eller materialeprøver Lygteglas 1 2 3 4 5 6 7 8 9 10 11 12 13 1.1. Begrænset fotometri (punkt 2.1.2) x x x 1.1.1. Temperaturændring (punkt 2.1.1) x x x 1.1.2. Begrænset fotometri (punkt 2.1.2) x x x 1.2.1. Transmissionsmåling x x x x x x x x x 1.2.2. Spredningsmåling x x x x x x 1.3. Atmosfæriske stoffer (punkt 2.2.1) x x x 1.3.1. Transmissionsmåling x x x 1.4. Kemiske stoffer (punkt 2.2.2) x x x 1.4.1. Spredningsmåling x x x 1.5. Detergenter (punkt 2.3.1) x x x 1.6. Carbonhydrider (punkt 2.3.2) x x x 1.6.1. Transmissionsmåling x x x 1.7. Nedbrydning (punkt 2.4.1) x x x 1.7.1. Transmissionsmåling x x x 1.7.2. Spredningsmåling x x x 1.8. Vedhæftning (punkt 2.5) x B. Prøvning af komplette forlygter (indleveret i henhold til punkt 3.2.3.i dette regulativ). Prøvninger Komplet forlygte Prøveeksemplar nr. 1 2 2.1. Ældning (punkt 2.6.1.1) x 2.2. Fotometri (punkt 2.6.1.2) x 2.3. Vedhæftning (punkt 2.6.2) x TILLÆG 2 Metode til måling af lysspredning og -transmission 1. APPARATUR (se illustration) Lysstrålen fra en kollimator K, hvis halve divergens β/2 = 17,4 × 10-4 rd begrænses af en blænder DT med en åbning på 6 mm, op mod hvilken prøveholderen anbringes. En konvergent akromatisk linse L2, korrigeret for sfærisk aberration, forbinder blænderen DT med modtageren R; diameteren af linsen L2 skal være således, at den ikke afblænder det fra prøven spredte lys inden for en kegle, hvis halve topvinkel er β/2 = 14°. En ringblænde DD med vinkler α0/2 = 1° and αmax/2 = 12° anbringes i et billedbrændplan af linsen L2. Den uigennemsigtige centrale del af blænderen er nødvendig for at eliminere lys, som kommer direkte fra lyskilden. Blænderens centrale del skal kunne fjernes fra lysstrålen på en sådan måde, at den kan føres tilbage nøjagtigt i udgangsstillingen. Afstanden L2 DT og brændvidden F2 af linsen L2 skal være valgt således, at billedet af DT fuldstændig dækker modtageren R. Sættes den initiale indfaldende flux til 1 000 enheder, skal den absolutte præcision af hver aflæsning være bedre end 1 enhed. 2. MÅLINGER Der foretages følgende aflæsninger: Aflæsning Med prøve Med den centrale del af DD Repræsenteret størrelse T1 nej nej Indfaldende flux i første aflæsning T2 ja (før prøvning) nej Flux afgivet af det nye materiale i et felt på 24 °C T3 ja (før prøvning) nej Flux afgivet af det afprøvede materiale i et felt på 24 °C T4 ja (før prøvning) ja Flux spredt af det nye materiale T5 ja (før prøvning) ja Flux spredt af det prøvede materiale TILLÆG 3 METODE TIL PRØVNING VED PÅSPRØJTNING 1 PRØVNINGSUDSTYR 1.1 Sprøjtepistol Den anvendte sprøjtepistol skal være udstyret med en dyse Ø 1,3 mm, som giver mulighed for en væskestrømningshastighed på 0,24 ± 0,02 l/min. ved et arbejdstryk på 6,0 bar – 0, + 0,5 bar. Under disse arbejdsbetingelser skal der på den overflade, der udsættes for nedbrydning, fremkomme et blæsemønster med en diameter på 170 mm ± 50 mm i en afstand af 380 mm ± 10 mm fra dysen. 1.2 Prøveblanding Prøveblandingens sammensætning er følgende: Kvartssand med hårdhed 7 på Mohr-skalaen og kornstørrelse mellem 0 og 0,2 mm samt tilnærmelsesvis normal fordeling, samt skarpkantethedsfaktor 1,8 til 2 Vand med hårdhed ikke over 205 g/m3 til en blanding indeholdende 25 g sand pr. liter vand. 2 PRØVNING Lygteglassets ydre overflade udsættes én eller flere gange for den sandstråle, der frembringes som ovenfor beskrevet. Sandstrålen rettes omtrent vinkelret mod den overflade, som skal prøves. Nedbrydningen kontrolleres ved hjælp af en eller flere glasprøver, der anbringes som reference tæt ved de prøvede lygteglas. Blandingen påsprøjtes, indtil ændringen i lysspredning på prøven (prøverne), målt ved den i tillæg 2 beskrevne metode, er sådan, at: Δd = (T5-T4)/T2 = 0,0250 ± 0,0025 Der kan anvendes flere referenceprøver til kontrol af, at hele den afprøvede overflade er ensartet nedbrudt. TILLÆG 4 PRØVNING AF KLÆBEBÅNDETS VEDHÆFTNING 1. FORMÅL Med metoden bestemmes den lineære vedhæftningskraft af et klæbebånd til en glasplade under standardbetingelser. 2. PRINCIP Måling af den kraft, det kræver at løsrive et klæbebånd fra en glasplade i en vinkel på 90°. 3. FORESKREVNE ATMOSFÆREBETINGELSER Den omgivende luft skal have en temperatur på 23 °C ± 5 °C og 65 ± 15 % relativ fugtighed (RH). 4. PRØVEEMNER Inden prøvning skal prøverullen af klæbebånd konditioneres i 24 timer i den foreskrevne atmosfære (se punkt 3 ovenfor). Fra hver rulle prøves fem prøveobjekter, hver med længde 400 mm. Før prøveobjekterne aftages, kasseres de tre første vindinger på rullen. 5. FREMGANGSMÅDE Prøvning finder sted i de i punkt 3 foreskrevne omgivelser. De fem prøveobjekter udtages ved, at klæbebåndet udrulles radialt med en hastighed på ca. 300 mm/s, hvorefter de inden for 15 sekunder påføres på følgende måde: Klæbebåndet anbringes gradvis på glasset, idet det påføres med en langsgående let gnidende bevægelse af fingeren uden overdrevent tryk, således at der ikke efterlades luftbobler mellem klæbebåndet og glaspladen. Prøven henligger i 10 minutter under de foreskrevne atmosfæriske betingelser. Træk ca. 25 mm af prøveobjektet fri af pladen i et plan vinkelret på prøveobjektets akse. Fastgør pladen og fold den frie ende af klæbebåndet tilbage i en vinkel på 90°. Påfør en sådan kraft, at skillelinjen mellem klæbebånd og plade er vinkelret på denne kraft og vinkelret på pladen. Træk, så klæbebåndet løsnes med en hastighed på 300 mm/s ± 30 mm/s, og registrér den kraft, som kræves dertil. 6. RESULTATER De fem målte værdier ordnes i rækkefølge, og medianværdien tages som måleresultat. Denne værdi udtrykkes i Newton pr. cm bredde af klæbebåndet.